Manege Rekem | Alle maneges in de plaats Rekem.
U bent nu hier: Home » Limburg » Rekem	Manege Rekem
Manege-vinden.be bevat helaas nog geen maneges in Rekem. Ga naar manege Limburg Pasop, wyn word duur! | Netwerk24
Deur Nellie Brand-Jonker 24 Januarie 2020 06:21
Wynmakers is bekommerd dat wyn te duur word. Foto: Pixabay
Terselfdertyd het hy gepleit dat die momentum met prysverhogings wat verlede jaar begin is om boere se winsgewendheid te verhoog, nie verloor moet word nie.
Die konferensie kom kort nadat inligting uitgereik is wat getoon het hoe skerp die volumes en die randwaarde van uitvoer verlede jaar gedaal het en dat wynverkope in die binnelandse mark boonop ook laer is.
Smuts het verwys na ’n prysaanpassing wat verlede jaar in die wynbedryf beleef is. Hy het gesê die afgelope jare se voortdurende afname in die beskikbaarheid van wyn, het ’n hernude fokus op produkte met ’n hoër waarde en hoër pryse per liter in die plaaslike en uitvoermark meegebring.
“Die strukturele aanpassing op pryse is positief en moes lankal gebeur het, maar ons moet versigtig wees om ’n balans te handhaaf tussen die skep van hoër waarde vir verbruikers, prysstygings en die verlies aan volume.
“Ons produkte moet te alle tye waarde vir geld bied. Bly weg van te duur pryse op grond van gehalte. Dit sal ’n slegte impak hê op die positiewe sentiment oor die gehalte van Suid-Afrika se wyne. Dit sal ’n doodsvonnis wees vir die hele bedryf.”
Volgens hom het die prysaanpassings tot wynplase deurgevloei en netto boerdery-inkomste tot meer volhoubare vlakke verhoog.
“Ons moet die momentum volhou om ’n beleggingsomgewing te bewerkstellig waar die opbrengs op belegging vir ons produsente op ’n aanvaarbare vlak is van hoër as verbruikersprysinflasie plus 5%.
“Ons het die geleentheid gehad om Suid-Afrikaanse wyne te probeer herposisioneer in die wêreldmark wat prysvlakke betref en om binnelands volhoubare pryspunte te beding, moet nie nou die pryspunte verloor nie,” het hy gepleit.
Ons produkte moet te alle tye waarde vir geld bied. Bly weg van te duur pryse op grond van gehalte.
“Behou asseblief die opwaartse momentum waarmee verlede jaar begin is, al is dit net met baie kleiner aanpassings as verlede jaar.”
Rico Basson, uitvoerende hoof van Vinpro, het gesê sedert 2017 het volumes wat verkoop is met 190 miljoen liter gedaal.
Volgens hom was dit weens die tekort aan voorraad weens die droogte, maar terselfdertyd is pryse van wyndruiwe aangepas.
“Die herprysing het beteken die kopers of tussengangers se marge is onder druk geplaas. As jy skielik 30% meer vir druiwe betaal, maak dit seer.”
Die herprysing is na die mark deurgegee, maar as pryse te veel verhoog word, begin mense na bier en ander produkte skuif.
“Dit veroorsaak die volumedaling wat gesien is.”
Basson het gesê daar is ’n debat nodig of die herprysing skielik van Suid-Afrika se internasionale kopers wegjaag. “Die groot vraag is ook of hulle gaan terugkom.”
Volumes wat uitgevoer is, het wesenlik gedaal in 2019 – met 30% of 76 miljoen vir grootmaatwyn en 14% of 24 miljoen liter vir gebottelde wyn.
Hy het gesê die aanpassing van pryse het die afgelope twee jaar boere se winsgewendheid verbeter.
Vergeleke met 2015 toe net 15% van boere winsgewend was, het dit nou verhoog tot 28%.
Die verliesmakende wynboere bly egter steeds rondom 30%.
Die afgelope twee jaar van begin 2018 tot November 2019 het witwyn- en rooiwynpryse wat wynboere ontvang het met onderskeidelik 43% (R5,25 tot R7,49 per liter) en 44% (R6,98 tot R10,07 per liter) gestyg.
Meer oor: Vinpro | Wyn